La mere après l'avoir remercié bien fort monta en la chambre où eſtoit ſa fille qui menoyt un tel deuil que debvoit faire une femme de bien à qui ung tel crime eſtoit adyenu . Et quant elle ſceut la verité feyt chercher le cordelier partout mais il eſtoyt desja bien loing ; & oncques puis ne fut trouvé au royaume de France. Vous voiez mes dames quelle ſeureté il y a à bailler telles charges à ceulx qui ne ſont pour en bien uſer . La correction des hommes appartient aux hommes & des femmes aux femmes; car les femmes à corriger les hommes ſeroient auſſi piteuſes que les hommes à cor riger les femmes ſeroient cruelz.